Coralie Trinh Thi

Coralie Trinh Thi, tanben coneishuda com Coralie, qu'ei ua anciana actora de cinèma pornografic, realizatora e escrivana francesa.

Qu'ei neishuda a París lo 11 d'abriu 1976. Qu'ei de soca vietnamiana e alemanda.

La soa carrièra dens lo cinèma pornografic que's debanè de 1995 a 1999 e que comprenó ua shishantea de filmes. Qu'estó premiada de l'Award de la miélher actora francesa (1995) e deu Hot d'Or de la miélher actora europèa (1996).

En 1995 dejà, que començava de rodar tanben dens lo cinèma tradicionau, puish en 2000, dab Virginie Despentes que realizava lo filme Baise-moi, un filme tradicionau dab scènas de sèxe non simulat (un filme trash segon que declarè Coralie), qui estó interdit aus mensh de 18 ans per decision de justícia.

Despuish 2000, que hè partida de l'equipa de redaccion deu mesadèr Rock & Folk. Que hè tanben ua carrièra d'escrivana aviada en 2002 dab Betty Monde, un roman dont lo personatge principau ei ua star de la scèna rock francesa.

Ligams extèrnes
 https://web.archive.org/web/20081201141431/http://www.obskure.com/fr/inter_model.php?num_inter=135


Categoria:Actritz francesa de filmes pornografics
Categoria:Naissença a París

Categoria:Naissença en 1976